CELEX: 62008TN0217
Language: fi
Date: 2008-06-11 00:00:00
Title: Asia T-217/08: Kanne 11.6.2008 — Bundesverband Deutscher Milchviehhalter ym. v. neuvosto

15.8.2008   
            
            
               FI
            
            
               Euroopan unionin virallinen lehti
            
            
               C 209/57
            
         Kanne 11.6.2008 — Bundesverband Deutscher Milchviehhalter ym. v. neuvosto
   (Asia T-217/08)
   (2008/C 209/102)
   Oikeudenkäyntikieli: saksa
   Asianosaiset
   
      Kantajat: Bundesverband Deutscher Milchviehhalter e.V. (Bonn, Saksa), Romuald Schaber (Petersthal, Saksa), Stefan Mann (Eberdorfergrund, Saksa) ja Walter Peters (Körchow, Saksa) (edustajat: asianajajat W. Renner ja O. Schniewind)
   
      Vastaaja: Euroopan unionin neuvosto
   Vaatimukset
   
               —
            
            
               asetuksen (EY) N:o 1234/2007 muuttamisesta kansallisten maitokiintiöiden osalta 17.3.2008 annettu neuvoston asetus (EY) N:o 248/2008 (EUVL L 76, s. 6) on todettava pätemättömäksi
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat riitauttavat asetuksen (EY) N:o 248/2008 (1), jolla asetuksen (EY) N:o 1234/2007 (2) liitteen IX mukaisia kansallisia maitokiintiöitä korotettiin kahdella prosentilla 1.4.2008 lähtien maidon lisätuotannon helpottamiseksi yhteisössä ja maitotuotemarkkinoiden uusien vaatimusten täyttämiseksi.
   Kanteensa tueksi kantajat väittävät ensiksikin, että kansallisten maitokiintiöiden korottaminen merkitsee harkintavallan väärinkäyttöä, sillä korotus on tehty muilla kuin asetuksessa esitetyillä perusteilla.
   Lisäksi riitautetulla asetuksella rikotaan EY:n perustamissopimusta, koska EY 37 artiklan 2 kohtaa valtuutussäännöksenä on sovellettu virheellisesti, sillä EY 33 artiklan 1 kohdan a ja b alakohdassa esitetyt tavoitteet on laiminlyöty, ja koska EY 6 artiklassa tarkoitetut ympäristönsuojelua koskevat vaatimukset on säännösten vastaisesti jätetty ottamatta huomioon ja koska EY 151 artiklassa määrätty yhteisön kulttuuriperinnön edistämis- ja säilyttämisvelvollisuus on laiminlyöty.
   Myös kantajien vapautta harjoittaa ammattia sekä niiden omistusoikeutta on loukattu, minkä lisäksi syrjintäkieltoa on rikottu.
   
      (1)  Asetuksen (EY) N:o 1234/2007 muuttamisesta kansallisten maitokiintiöiden osalta 17.3.2008 annettu neuvoston asetus (EY) N:o 248/2008 (EUVL L 76, s. 6).
   
      (2)  Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22.10.2007 annettu neuvoston asetus (EY) N:o 1234/2007 (EUVL L 299, s. 1).